
	REPUBLIKA HRVATSKA

	KOPRIVNIČKO-KRIŽEVAČKA ŽUPANIJA

	OPĆINA HLEBINE

	Općinska načelnica


	KLASA:
	401-01/24-01/02

	URBROJ:
	2137-7-24-1

	Hlebine,
	12. lipnja 2024.


Na temelju članka 46. Statuta Općine Hlebine („Službeni glasnik Koprivničko-križevačke županije“ broj 10/09., 5/13., 3/18., 6/20. i 3/21.), a u vezi s člankom 4. i 34. Zakona o fiskalnoj odgovornosti („Narodne novine“ 111/18. i 83/23.) i člankom 1. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj 95/19.),  općinska načelnica Općine Hlebine donosi

PROCEDURU

 STVARANJA UGOVORNIH OBVEZA

Članak 1.

Procedurom stvaranja ugovornih obveza (dalje u tekstu: Procedura) propisuje se procedura stvaranja ugovornih obveza, odnosno nabava roba, radova i usluga, kao i sve druge ugovorne obveze koje su potrebne za redovan rad i obavljanje osnovne djelatnosti Općine Hlebine (dalje u tekstu: Općina).
Članak 2.

Općinski načelnik je odgovorna osoba koja odobrava postupak nabave i stvaranja ugovornih obveza koje obvezuju Općinu. Potrebu za pokretanjem postupka ugovaranja nabave roba, radova i usluga mogu predložiti svi službenici i namještenici Općine.

Članak 3.

(1)Općinski načelnik dužan je, prije nabave roba, radova i usluga, odnosno stvaranja ugovornih obveza, obaviti prethodnu provjeru financijske opravdanosti nabave, odnosno utvrditi je li predložena nabava ili ugovorna obveza u skladu s važećim proračunom i planom nabave za tekuću poslovnu godinu. 
(2)Ukoliko Općinski načelnik utvrdi da predložena nabava ili ugovorna obveza nije u skladu s važećim proračunom i planom nabave za tekuću godinu, dužan ju je odbaciti ili predložiti izmjenu proračuna i plana nabave.  

Članak 4.

Ukoliko je predložena ugovorna obveza u skladu s važećim proračunom i planom nabave Općine za tekuću godinu, načelnik donosi odluku o pokretanju postupka nabave, odnosno stvaranju ugovorne obveze.
Članak 5.

Ukoliko postupak nabave roba, radova i usluga ne podliježe postupku javne nabave, odnosno ukoliko nisu ispunjene zakonske pretpostavke da se predmetni postupak provodi u skladu sa Zakonom o javnoj nabavi („Narodne novine“ 120/16. i 114/22. dalje u tekstu: Zakon) tada se stvaranje obveza provodi po slijedećoj proceduri:

	I. STVARANJE OBVEZA ZA KOJE NIJE POTREBNA PROCEDURA JAVNE NABAVE

	Red. br.
	Aktivnost
	Nadležnost
	Dokument
	Rok

	1.
	Prijedlog za nabavu robe/usluga/radova
	Općinski načelnik, Jedinstveni upravni odjel (dalje u tekstu: JUO);

prema prijedlozima; 
- službenika i namještenika

-nositelja pojedinih poslova i aktivnosti
	Ponuda, 
narudžbenica, 
nacrt ugovora
	Tijekom godine

	2.
	Provjera je li prijedlog u skladu s 
proračunom/
planom nabave
	Općinski načelnik 
ili 
osoba koju on ovlasti
	Ako DA
-odobrenje sklapanja ugovora/narudžbe

Ako NE
-negativan odgovor na prijedlog za sklapanje ugovora/narudžbe
	2 dana od zaprimanja prijedloga

	3.
	Izdavanje narudžbenice/
Sklapanje ugovora
	Načelnik Općine 
ili 
osoba koju on ovlasti
	Narudžba/
Ugovor
	Ne duže od 30 dana od dana odobrenja načelnika 
ili 
osobe koju on ovlasti


Članak 6.

Ukoliko postupak nabave roba, radova i usluga podliježe postupku javne nabave, odnosno ukoliko su ispunjene zakonske pretpostavke da se predmetni postupak provodi u skladu sa Zakonom tada se stvaranje obveza provodi po slijedećoj proceduri:

	II. STVARANJE OBVEZA ZA KOJE JE POTREBNA PROCEDURA JAVNE NABAVE

	Red. br.
	Aktivnost
	Nadležnost
	Dokument
	Rok

	1.
	Prijedlog za nabavu robe/
usluga/
radova
	Općinski načelnik, 
JUO

-prema prijedlozima službenika i namještenika

-nositelja pojedinih poslova i aktivnosti
	Prijedlog s opisom potrebne 
robe/
usluga/
radova 
	Tijekom godine, a najkasnije mjesec dana prije pripreme godišnjeg plana nabave i proračuna

	2.
	Uključivanje stavki iz plana nabave u proračun
	Općinski načelnik, 
Pročelnik JUO
	Proračun Općine
	Do 15. studenog

tekuće godine za

iduću godinu

	3.
	Priprema tehničke i natječajne

dokumentacije za nabavu
	Osoba zadužena za javnu nabavu, 
za složenije nabave moguće je angažiranje vanjskih stručnjaka
	Tehnička i natječajna

dokumentacija
	Prije ili nakon

Pokretanja postupka javne nabave, ovisno o složenosti javne nabave

	4.
	Prijedlog za pokretanje postupka javne nabave
	Općinski načelnik
	Prijedlog za pokretanje postupka javne nabave, te tehnička i natječajna dokumentacija
	Tijekom godine

	5.
	Provjera je li prijedlog u skladu s važećim planom nabave i proračunom Općine
	Općinski načelnik, 
Pročelnik JUO, 
	Ako DA
- odobrenje pokretanja postupka

Ako NE
-negativan odgovor na prijedlog za pokretanje postupka


	Po zaprimanju

prijedloga

	6.
	Provjera je li tehnička i natječajna dokumentacija u

skladu sa propisima o javnoj nabavi
	Stručna osoba sa certifikatom za javnu nabavu
	Ako DA 
- pokreće postupak javne nabave

Ako NE 
- vraća dokumentaciju na doradu
	Ovisno o postupku javne nabave

	7.
	Provođenje postupka javne nabave
	Ovlaštena osoba za provođenje postupka javne nabave
	Objava javnog nadmetanja 
ili 
poziva sukladno propisima o

javnoj nabavi
	Ovisno o postupku javne nabave

	8.
	Odabir ponuditelja ili

poništenje postupka javne nabave
	Općinsko vijeće 
ili 
općinski načelnik temeljem prijedloga ovlaštenih predstavnika za provedbu postupka javne nabave
	Odluka o odabiru / Odluka o poništenju
	Nakon odabira

Najpovoljnije ponude ili 
postojanja razloga za poništenje

postupka javne

nabave

	9.
	Sklapanje ugovora o javnoj nabavi / okvirnog sporazuma
	Općinski načelnik
	Ugovor o javnoj nabavi / okvirni sporazum sukladno propisima o javnoj nabavi
	Po dovršetku postupka javne nabave


Članak 7.

Uz svaki račun mora biti priložena odgovarajuća knjigovodstvena isprava (narudžbenica ili ugovor) koja je prethodila izdavanju računa. Primjerak svakog Ugovora unosi se u Evidenciju sklopljenih ugovora (dalje u tekstu: Evidencija).
Članak 8

Pročelnik JUO ili osoba ovlaštena za vođenje postupka dužna je najkasnije u roku tri dana od dana obostranog potpisivanja ugovora, dostaviti presliku ugovora (npr. okvirnog sporazuma, ugovora o javnoj nabavi, ugovora o djelu i drugih ugovora) nadležnom službeniku za računovodstvo Općine u svrhu unosa podataka u Evidenciju.
Članak 9.

(1)Kod nabave roba, usluga ili radova, prijedlog ugovora sastavlja osoba ovlaštena za provođenje postupak nabave, a Općinski načelnik odobrava tekst ugovora i potvrđuje ga svojim potpisom.                  
(2)Prijedlog ugovora može biti sastavljen i od strane dobavljača ukoliko je to uobičajeno u njegovom poslovanju.
(3)U ugovorima trebaju biti detaljno utvrđene vrste roba, usluga ili radova koje se nabavljaju, količina, vrijednost ugovora, rok i način plaćanja, instrumenti osiguranja, a potrebno je i pozvati se na prihvaćenu ponudu kao osnovu ugovaranja.

(4)Podaci o sklopljenim ugovorima evidentiraju se u Evidenciji koja sadrži podatke sukladno Zakonu o javnoj nabavi i važećim podzakonskim propisima, a objavljuje se u EOJN i na internetskim stranicama Općine Hlebine.
Članak 10.
Ugovorne obveze u drugim nadležnostima samoupravnog djelokruga Općine Hlebine koje nisu obuhvaćene odredbama prethodnih članaka ove Procedure (zakup, najam, stjecanje imovine, dodjela stipendija i sl.) nastaju sukladno zakonskim propisima te općima aktima i odlukama Općine Hlebine.
Članak 11.

Danom stupanja na snagu ove Procedure prestaje važiti Procedura stvaranja ugovornih obveza KLASA: 401-01/12-01/01, URBROJ: 2137/07-12-2 od 30. ožujka 2012. godine. 
Članak 12.

Ova Procedura stupa na snagu danom donošenja, a objavit će se na internetskoj stranici Općine Hlebine (www.hlebine.hr).
                                                                                                 OPĆINSKA NAČELNICA
                                                                                                 Božica Trnski, v.r.
